**

Skaidrojums atsevišķu darījumu uzskaitei 2019.gadā

Jautājumi un atbildes

Saturs

[Pamatlīdzekļu pārklasifikācija 3](#_Toc20303052)

[Ilgtermiņa aktīva vērtības samazinājums 11](#_Toc20303053)

[Inventāra uzskaite daudzuma vienībās 14](#_Toc20303054)

[Nākamo periodu ieņēmumi 16](#_Toc20303055)

[Saistības pret budžetu 18](#_Toc20303056)

[Uzkrājumi un uzkrātās saistības 20](#_Toc20303057)

Pamatlīdzekļu pārklasifikācija

|  |
| --- |
| Jautājums:  Ja izvērtējot ilgtermiņa nefinašu aktīvu atlikumu konstatē, ka tas pēc būtības nav uzskaitīts pareizajā kontā, vai var veikt pārklasifikāciju pēc būtības uz 01.2019. |

Atbilde:

Ja izvērtējot ilgtermiņa nefinašu aktīvu atlikumu 2019.gada 1.janvārī konstatē, ka aktīvs pēc būtības nav uzskaitīts pareizajā kontā (iepriekšējo pārskata periodu kļūda), pārklasifikāciju veic šādā kārtībā:

1. Ja pārklasifikācija **atbilst** Ministru kabineta noteikumu Nr. [87](https://likumi.lv/ta/id/297134-gramatvedibas-uzskaites-kartiba-budzeta-iestades) “Grāmatvedības uzskaites kārtība budžeta iestādēs” 4.pielikumā noteiktajam, tad pārklasificē aktīva sākotnējo vērtību, uzkrāto nolietojumu un vērtības samazinājumu un uzrāda 2019.gada pārskatā pielikumā par kontu pārklasifikāciju:

*442. Budžeta iestādes izvērtē aktīvu un pasīvu atlikumus 2018. gada 31. decembrī un 2019. gada 1. janvārī iegrāmato saskaņā ar šo noteikumu 4. pielikumā noteikto kontu atbilstības tabulu.*

*Piemēram,*

*D 1220 Tehnoloģiskās iekārtas un mašīnas 10 000 EUR*

*K 1239 Pārējie pamatlīdzekļi 10 000 EUR*

*D 1293 Pārējo pamatlīdzekļu uzkrātais nolietojums 5 000 EUR*

*K 1292 Tehnoloģisko iekārtu un mašīnu uzkrātais*

*nolietojums 5 000 EUR*

1. Ja pārklasifikācija **neatbilst** Ministru kabineta noteikumu Nr. [87](https://likumi.lv/ta/id/297134-gramatvedibas-uzskaites-kartiba-budzeta-iestades) 4.pielikumā noteiktajam, tad izvērtē, vai pārklasifikācijas summa ir [būtiska](https://www.kase.gov.lv/metodika/butiskums) atbilstoši Valsts kases noteiktajam būtiskuma līmenim.

*Piemēram*, būtiskuma līmenis – 3 000 EUR:

* ja aktīva sākotnējā vērtība ir 10 000 EUR, tad sākotnējās vērtības, uzkrātā nolietojuma un vērtības samazinājuma pārklasifikāciju uzrāda pārskatā kā 2019.gada darījumu un sniedz skaidrojumu gada pārskata pielikuma V12.piezīmē.

[*433*](https://likumi.lv/ta/id/297134#p433)*. Konstatētās kļūdas attiecībā uz aktīvu un pasīvu posteņu uzskaiti pārskata periodā vai iepriekšējos pārskata periodos labo pirmajā pārskata periodā, kurā tās atklātas, šādā kārtībā:*

*433.1. būtiskas iepriekšējo periodu kļūdas labo šo noteikumu*[*430. punktā*](https://likumi.lv/ta/id/297134#p430)*noteiktajā kārtībā, izņemot gadījumu, ja tas nav iespējams. Būtiskuma līmeni nosaka saskaņā ar Valsts kases tīmekļvietnē publicēto informāciju kārtējam gadam;*

*433.2. pārējās iepriekšējo periodu kļūdas un pārskata perioda kļūdas labo šo noteikumu 432. punktā noteiktajā kārtībā.*

* ja aktīva sākotnējā vērtība ir 1 000 EUR, tad sākotnējās vērtības, uzkrātā nolietojuma un vērtības samazinājuma pārklasifikāciju uzrāda pārskatā kā 2019.gada darījumu.

|  |
| --- |
| Jautājums:  Izvērtējot pārklasificētā pamatlīdzekļa nolietojuma grupu, konstatē, ka tā neatbilst MK Nr. 87 2.pielikumā minētajai (piemēram, nolietojuma norma bija 10 gadi, bet vajadzēja 5 gadus) nolietojuma normai.  Vai jānosaka jauna nolietojuma grupa?  Kurā periodā norakstīt PL atlikušo vērtību un vai uzskatīt par pārskata perioda izdevumiem vai iepriekšējo gadu kļūdu? |

Atbilde:

Ja konstatēta iepriekšējo pārskata periodu kļūda, klasificējot aktīvu nepareizā kontā, pārklasificētā aktīva uzkrāto nolietojumu pārrēķina par periodu kopš aprēķina uzsākšanas līdz 2018.gada 31.decembrim un izvērtē, vai korekcijas summa ir būtiska atbilstoši Valsts kases noteiktajam [būtiskuma](https://www.kase.gov.lv/metodika/butiskums)[[1]](#footnote-1) līmenim.

[*430*](https://likumi.lv/ta/id/297134#p430)*. Mainot grāmatvedības uzskaites principus, korekcijas veic tā, it kā jaunie grāmatvedības uzskaites principi vienmēr būtu piemēroti, un izmaiņas atzīst:*

*430.1. iepriekšējo gadu budžeta izpildes rezultātā tādā apmērā, kas attiecas uz iepriekšējiem pārskata gadiem. Korekcijas analītiski nodala pa attiecīgajiem pārskata gadiem;*

*430.2. pārskata perioda ieņēmumos vai izdevumos tādā apmērā, kas attiecas uz pārskata gadu;*

*430.3. atbilstošajā bilances aktīva vai pasīva kontā.*

*Piemēram*, būtiskuma līmenis – 3 000 EUR:

* ja nolietojuma korekcijas summa ir 4 000 EUR (**ir** **būtiska**), tad par šo summu koriģē 2019.gada pārskata sākuma atlikumu un iegrāmato:

*D 3510 Iepriekšējo pārskata gadu budžeta izpildes rezultāts 4 000 EUR*

*K 1292 Tehnoloģisko iekārtu un mašīnu uzkrātais nolietojums 4 000 EUR*

* ja nolietojuma korekcijas summa ir 500 EUR (**nav būtiska)**, tad šo summu pārskatā uzrāda kā 2019.gada darījumu un iegrāmato:

[*432*](https://likumi.lv/ta/id/297134#p432)*. Mainot aplēses, tās piemēro darījumiem, citiem notikumiem un apstākļiem, sākot ar aplēses izmaiņas datumu, un koriģē atbilstošo aktīvu, pasīvu, ieņēmumu vai izdevumu posteni pārskata periodā.*

*D 8761 Iepriekšējo gadu kļūdas 500 EUR*

*K 1292 Tehnoloģisko iekārtu un mašīnu uzkrātais nolietojums 500 EUR*

Pēc nolietojuma pārrēķina aktīva atlikušo vērtību atzīst izdevumos lineāri aktīva atlikušajā lietderīgās lietošanas laikā un uzrāda pārskatā kā attiecīgā pārskata perioda darījumu:

*D 7000 Pamatdarbības izdevumi*

*K 1292 Tehnoloģisko iekārtu un mašīnu uzkrātais nolietojums*

Ja izvērtē, ka aktīva pārklasifikācija uz citu kontu nepieciešama, jo Ministru kabineta noteikumi Nr. 87 “Grāmatvedības uzskaites kārtība budžeta iestādēs” nosaka citus aktīvu klasifikācijas nosacījumus nekā iepriekš spēkā esošie normatīvie akti (Ministru kabineta noteikumi Nr.1486 “Kārtība, kādā budžeta iestādes kārto grāmatvedības uzskaiti”), tad pārklasificētā aktīva uzkrāto nolietojumu 2019.gada 1.janvārī nepārrēķina, bet pārskata atlikušo lietderīgās lietošanas laiku un atlikušo vērtību atzīst izdevumos lineāri aktīva atlikušajā lietderīgās lietošanas laikā un uzrāda pārskatā kā attiecīgā pārskata perioda darījumu:

*D 7000 Pamatdarbības izdevumi*

*K 1292 Tehnoloģisko iekārtu un mašīnu uzkrātais nolietojums*

|  |
| --- |
| Jautājums:  Pašvaldībai veidojas zemes starpgabali. Kadastrā tie ir reģistrēti uz pašvaldības vārda.  Tos starpgabalus, kurus iznomā jāklasificē pie ieguldījuma īpašumiem!? Bet paliek tie starpgabali, kuri nevienam nav nepieciešami un nav arī lietderīgi izmantojami. Kur klasificēt šādas zemes vienības?. |

Atbilde:

Sākotnēji atzīstot un katra pārskata gada beigās vērtē, kurā kontā uzskaitīt zemi un būves. Zemes gabalus, kuri nav lietderīgi izmantojami un nodrošina zemes piederības nepārtrauktību, klasificē pamatlīdzekļu sastāvā.

|  |
| --- |
| Jautājums:  Kādā kontā uzskaitīt Rezerves zemes fonda un zemes reformas pabeigšanai neizmantoto zemi, kas Kadastra informācijas sistēmā ir ierakstīts uz pašvaldības vārda, bet nav ierakstīts Zemesgrāmatā, kā to nosaka Zemes pārvaldības likuma 17.pants. |

Atbilde:

Atbilstoši MK 13.02.2019. noteikumu Nr.87 “Grāmatvedības uzskaites kārtība budžeta iestādēs” 22.punktam iestāde vērtē vai izpildās aktīvu atzīšanas vispārīgie kritēriji un atbilstoši tam veic to uzskaiti.

[*22*](https://likumi.lv/ta/id/297134#p22)*. Par aktīviem atzīst resursus, ko pagātnes notikumu rezultātā kontrolē budžeta iestāde un kuru vērtību var ticami novērtēt, un no kuriem nākotnē var sagaidīt saimnieciskos labumus vai ar kuriem var nodrošināt budžeta iestādes (valsts, nozares vai pašvaldības) funkciju vai deleģēto uzdevumu (turpmāk – funkcija) izpildi:*

*22.2. iznomājot citām personām;*

*22.3. izmantojot administratīvām vajadzībām;*

*22.4. īstenojot valsts un pašvaldību politiku un nodrošinot valsts un pašvaldību budžeta vajadzības.*

Ja zemi iznomā to uzskaita ieguldījumu īpašuma sastāvā, saskaņā ar MK Nr. 87 66.punktā noteikto.

|  |
| --- |
| Jautājums:  [1] Kādā kontā uzskaitīt zemes domājamās daļas zem dzīvojamās mājas, kas piekrīt privatizētajiem dzīvokļiem, bet nav nodota īpašniekiem privatizācijas procesā?  [2] Pašvaldības dzīvojamais fonds – kur klasificējami šādi dzīvokļi?  Dzīvojamā fondā uzskaitītie dzīvokļi un tiem piekrītošās kopīpašuma vai zemes daļas tiek arī iznomātas iedzīvotājiem, saņemot par to simbolisku samaksu. Iedzīvotājiem nav iespēja šo dzīvokli atsavināt vai mantot. |

Atbilde:

Iestāde vērtē, vai zeme zem dzīvojamās ēkas tiks izmantota funkciju nodrošināšanai vai iznomāšanai ārpus vispārējās valdības sektora struktūrām (MK Nr. 87 65. un 66. punkts). Ja zemes domājamās daļas iznomātas ārpus vispārējās valdības sektora struktūrām, tad aktīvu klasificē ieguldījuma īpašumu sastāvā.

[*65*](https://likumi.lv/ta/id/297134#p65)*. Zemi un būves (piemēram, zemesgabalus, ēkas, inženierbūves), sākotnēji atzīstot, grāmato kā pamatlīdzekļus, ja tās paredzētas:*

*65.1. funkciju nodrošināšanai (piemēram, administratīvām vajadzībām, preču ražošanai, pakalpojumu sniegšanai);*

*65.2. iznomāšanai pilnībā vai daļēji vispārējā valdības sektora struktūru ietvaros;*

*65.3. gan funkciju nodrošināšanai, gan iznomāšanai ārpus vispārējā valdības sektora struktūrām.*

[*66*](https://likumi.lv/ta/id/297134#p66)*. Zemi un būves, sākotnēji atzīstot, grāmato kā ieguldījuma īpašumu, ja tās neatbilst šo noteikumu 65. punktā minētajiem kritērijiem (piemēram, tās paredzētas iznomāšanai, izņemot vispārējās valdības sektora struktūru ietvaros, vai nav pieņemts lēmums par to izmantošanu).*

Atsevišķas zemes un būvju daļas atbilstoši to lietošanas mērķim grāmatvedības uzskaitē nav jānodala, klasifikācijas kritērijus attiecina uz uzskaites vienību kopumā.

|  |
| --- |
| Jautājums:  [1] Kur klasificēt graustus? Pašvaldības teritorijā ir daudz būves, kas ir grausti, - to vērtība ir 0, kas saņemti mantojumā no kolhoziem, paju sabiedrībām. Pašvaldība nav pieņēmusi nekādu lēmumu attiecībā uz nojaukšanu un to izmantošana nav iespējama.  [2] Kā klasificēt dzīvojamās ēkas vai dzīvokļus, kas saskaņā ar dzīvokļu komisijas lēmumu ir izīrējamas dzīvošanai un dzīvojamās mājas, par kurām nav lēmumu par lietošanu, tās neatbilst dzīvošanai izīrējamo telpu prasībām ( avārijas stāvoklī )? |

Atbilde:

Lai klasificētu aktīvu, jāizvērtē vairāki kritēriji:

[*22*](https://likumi.lv/ta/id/297134#p22)*. Par aktīviem atzīst resursus, ko pagātnes notikumu rezultātā kontrolē budžeta iestāde un kuru vērtību var ticami novērtēt, un no kuriem nākotnē var sagaidīt saimnieciskos labumus vai ar kuriem var nodrošināt budžeta iestādes (valsts, nozares vai pašvaldības) funkciju vai deleģēto uzdevumu (turpmāk – funkcija) izpildi:*

* Vai atbilst aktīva atzīšanas kritērijiem?

1. Ja neatbilst MK noteikumos Nr.87 noteiktajiem aktīvu atzīšanas kritērijiem, aktīvu izslēdz no uzskaites, saglabājot uzskaiti daudzuma vienībās atsevišķā reģistrā inventarizācijas vajadzībām.

*D 1290 Pamatlīdzekļu uzkrātais nolietojums un vērtības samazinājums*

*K 1210 Zeme un būves*

*D 8611 Izdevumi no nefinanšu aktīvu norakstīšanas un likvidēšanas*

*K 1210 Zeme un būves*

1. Ja aktīvs atbilst aktīvu atzīšanas kritērijiem, turpina izvērtēt aktīva klasifikāciju.

* Kāds ir aktīva izmantošanas mērķis?

1. Aktīvu klasificē pamatlīdzekļu sastāvā, ja tas atbilst MK noteikumu Nr.87 26.punkta un 65.punkta kritērijiem.

*26. Ilgtermiņa ieguldījumi ietver aktīvus, kurus budžeta iestāde plāno izmantot ilgāk nekā gadu no iegūšanas datuma.*

1. Aktīvu klasificē ieguldījumu īpašumu sastāvā, ja tas atbilst MK noteikumu Nr.87 26.punkta un 66.punkta prasībām.

*65. Zemi un būves (piemēram, zemesgabalus, ēkas, inženierbūves), sākotnēji atzīstot, grāmato kā pamatlīdzekļus, ja tās paredzētas:*

*65.1. funkciju nodrošināšanai (piemēram, administratīvām vajadzībām, preču ražošanai, pakalpojumu sniegšanai);*

*65.2. iznomāšanai pilnībā vai daļēji vispārējā valdības sektora struktūru ietvaros;*

*65.3. gan funkciju nodrošināšanai, gan iznomāšanai ārpus vispārējā valdības sektora struktūrām.*

*66. Zemi un būves, sākotnēji atzīstot, grāmato kā ieguldījuma īpašumu, ja tās neatbilst šo noteikumu 65. punktā minētajiem kritērijiem (piemēram, tās paredzētas iznomāšanai, izņemot vispārējās valdības sektora struktūru ietvaros, vai nav pieņemts lēmums par to izmantošanu).*

Aktīvu klasificē kā ieguldījuma īpašumu arī tad, ja nav zināms tā izmantošanas mērķis.

1. Aktīvu klasificē krājumu sastāvā, ja tas paredzēts atsavināšanai saskaņā ar MK noteikumu Nr.87 156.punkta prasībām.

*156. Ilgtermiņa ieguldījumu uzskaita kā atsavināšanai paredzētu, ja tas pašreizējā stāvoklī ir pieejams tūlītējai atsavināšanai un pakļauts normatīvajos aktos aktīvu atsavināšanas jomā noteiktajiem atsavināšanas nosacījumiem, tā lietderīgā lietošana ir pārtraukta un tā atsavināšana ir ticama.*

Pārskata perioda beigās vērtē, vai aktīvam pastāv vērtības samazinājuma pazīmes.

|  |
| --- |
| Jautājums:  Saskaņā ar likumu "Par pašvaldībām" viena no pašvaldībās autonomām funkcijām ir nodrošināt veselības aprūpes pieejamību.  Kā klasificēt ēku, kas iznomāta (nomas maksa) ģimenes ārsta praksei? |

Atbilde:

Aktīva klasificēšanai izvērtē zemes un būvju izmantošanas mērķi un klasificē pamatlīdzekļu sastāvā, ja tās izmanto funkciju izpildei (piemēram, nodrošināt veselības aprūpes pieejamību). Ja zemi un būves neizmanto funkciju izpildei, tad tās klasificē ieguldījuma īpašumu sastāvā.

*65. Zemi un būves (piemēram, zemesgabalus, ēkas, inženierbūves), sākotnēji atzīstot, grāmato kā pamatlīdzekļus, ja tās paredzētas:*

*65.1. funkciju nodrošināšanai (piemēram, administratīvām vajadzībām, preču ražošanai, pakalpojumu sniegšanai);*

*65.2. iznomāšanai pilnībā vai daļēji vispārējā valdības sektora struktūru ietvaros;*

*65.3. gan funkciju nodrošināšanai, gan iznomāšanai ārpus vispārējā valdības sektora struktūrām.*

Izvērtējuma veikšanai jāņem vērā gan ārējos, gan pašvaldības iekšējos normatīvos aktos noteiktos īpašumu lietošanas mērķus.

Ilgtermiņa aktīva vērtības samazinājums

|  |
| --- |
| Jautājums:  Pašvaldības dzīvokļi nodoti turējumā radniecīgai kapitālsabiedrībai. Dzīvokļi atbilstoši MK Nr. 87 pārgrāmatoti uz kontu 1552. Kapitālsabiedrība iekasē īres maksu.  Kapitālsabiedrībai deleģēts pienākums veikt dzīvokļu apsekošanu un vērtības samazinājuma pazīmju izvērtējumu. Ja būs konstatēta kaut viena no vērtības samazinājuma pazīmēm (diskonta likmes samazinājums), kā pareizi veikt vērtības samazinājuma aprēķinu, ja mums ir tikai izdevumi (nolietojums), bet nav ieņēmumus, jo to iekasē kapitālsabiedrība? |

Atbilde:

Atbilstoši MK 13.02.2019. noteikumu Nr.87 “Grāmatvedības uzskaites kārtība budžeta iestādēs” [65](https://likumi.lv/ta/id/297134#p65). un [77](https://likumi.lv/ta/id/297134#p77). punktam pašvaldībai jāizvērtē būvju lietošanas mērķis un jāklasificē pamatlīdzekļu sastāvā, ja tās izmanto funkciju izpildei (piemēram, nodrošināt iedzīvotājus ar dzīvojamo platību par samaksu). Ja būves neizmanto funkciju izpildei, tad tās klasificē ieguldījuma īpašumu sastāvā.

[*123*](https://likumi.lv/ta/id/297134#p123)*. Ilgtermiņa nefinanšu aktīva (izņemot ieguldījuma īpašumu) lietošanas vērtības noteikšanai piemēro šādas metodes:*

*123.1. amortizēto aizstāšanas izmaksu metodi;*

*123.2. atjaunošanas izmaksu metodi;*

*123.3. pakalpojuma vienību metodi.*

[*127*](https://likumi.lv/ta/id/297134#p127)*. Ieguldījuma īpašuma lietošanas vērtību nosaka, aplēšot nākotnes ienākošo un izejošo naudas plūsmu pašreizējo (diskontēto) vērtību, ko budžeta iestāde plāno saņemt no turpmākās aktīva lietošanas tā pašreizējā stāvoklī un no tā atsavināšanas lietderīgās lietošanas laika beigās, ņemot vērā šo plūsmu apjoma vai rašanās laika iespējamās izmaiņas. Pašreizējo vērtību aprēķina, izmantojot atbilstošu Valsts kases tīmekļvietnē publicēto diskonta likmi.*

Ieguldījuma īpašumu sastāvā klasificētam aktīvam pārskata gada beigās izvērtē MK noteikumu Nr.87 117.punkta minētās vērtības samazinājuma pazīmes. Diskonta likmes samazinājumu ņem vērā tad, ja aktīvam ir iepriekš atzīts vērtības samazinājums, kura aprēķināšanā piemērota iepriekšējā perioda diskonta likme.

Ieguldījuma īpašuma vērtības samazinājuma aprēķināšanai izmanto ienākošās un izejošās naudas plūsmas. Ja aktīvs nodots turējumā, izņemot nomu, tad aprēķinā ietver visas naudas plūsmas, kas radīsies gan īpašniekam, gan aktīva turētājam, ņemot vērā MK noteikumu Nr.87 128. un 129.punktā aprakstītos nosacījumus.

|  |
| --- |
| Jautājums:  Pagastos pašvaldības dzīvokļi izīrēti pagastu iedzīvotājiem, kuri paši to apsaimnieko. Pašvaldība iekasē īres maksu. Ja gadījumā būs konstatēts vērtības samazinājums, kā veikt to pareizo aprēķinu? |

Atbilde:

Atbilstoši MK 13.02.2019. noteikumu Nr.87 “Grāmatvedības uzskaites kārtība budžeta iestādēs” 65. un 77.punktam pašvaldībai jāizvērtē būvju lietošanas mērķis un jāklasificē pamatlīdzekļu sastāvā, ja tās izmanto funkciju izpildei (piemēram, nodrošināt iedzīvotājus ar dzīvojamo platību par samaksu). Ja būves neizmanto funkciju izpildei, tad tās klasificē ieguldījuma īpašumu sastāvā.

[*77*](https://likumi.lv/ta/id/297134#p77)*. Līdz gada pārskata sagatavošanai izvērtē un pārskata gada beigās pamatlīdzekļu sastāvā uzskaita zemi un būves, ja pārskata gadā tās:*

*77.1. lietotas funkciju nodrošināšanai;*

*77.2. iznomātas pilnībā vai daļēji vispārējā valdības sektora struktūru ietvaros;*

*77.3. lietotas gan funkciju nodrošināšanai, gan iznomātas ārpus vispārējā valdības sektora struktūrām.*

[*123*](https://likumi.lv/ta/id/297134#p123)*. Ilgtermiņa nefinanšu aktīva (izņemot ieguldījuma īpašumu) lietošanas vērtības noteikšanai piemēro šādas metodes:*

*123.1. amortizēto aizstāšanas izmaksu metodi;*

*123.2. atjaunošanas izmaksu metodi;*

*123.3. pakalpojuma vienību metodi.*

Pamatlīdzekļu sastāvā klasificētiem aktīviem pārskata gada beigās izvērtē MK noteikumu Nr.87 116.punkta minētās vērtības samazinājuma pazīmes un, ja tādas konstatē, tad vērtības samazinājumu nosaka saskaņā ar šo noteikumu 120.-123.punktu.

Ieguldījuma īpašumu sastāvā klasificētam aktīvam pārskata gada beigās izvērtē MK noteikumu Nr.87 117.punkta minētās vērtības samazinājuma pazīmes. Ja konstatē kādu no pazīmēm, tad vērtības samazinājumu nosaka saskaņā ar šo noteikumu 120. – 122. un 127.punktu.

[*78*](https://likumi.lv/ta/id/297134#p78)*. Zemi vai būves pārskata gada beigās uzskaita ieguldījuma īpašumu sastāvā, ja tās neatbilst šo noteikumu 77. punktā minētajiem kritērijiem (piemēram, tās paredzētas iznomāšanai ārpus vispārējās valdības sektora struktūrām vai nav pieņemts lēmums par to izmantošanu).*

[*127*](https://likumi.lv/ta/id/297134#p127)*. Ieguldījuma īpašuma lietošanas vērtību nosaka, aplēšot nākotnes ienākošo un izejošo naudas plūsmu pašreizējo (diskontēto) vērtību, ko budžeta iestāde plāno saņemt no turpmākās aktīva lietošanas tā pašreizējā stāvoklī un no tā atsavināšanas lietderīgās lietošanas laika beigās, ņemot vērā šo plūsmu apjoma vai rašanās laika iespējamās izmaiņas. Pašreizējo vērtību aprēķina, izmantojot atbilstošu Valsts kases tīmekļvietnē publicēto diskonta likmi.*

|  |
| --- |
| Jautājums:  Vai ir jāveic vērtības samazinājumu zemei, kura nodota nomā? |

Atbilde:

Atbilstoši MK 13.02.2019. noteikumu Nr.87 “Grāmatvedības uzskaites kārtība budžeta iestādēs” 114.punktam vērtības samazinājuma pazīmes pārskata gada beigās **izvērtē** visiem nefinanšu aktīviem, tai skaitā zemei.

[*114*](https://likumi.lv/ta/id/297134#p114)*. Katra pārskata perioda beigās novērtē, vai nepastāv pazīmes, kas norāda uz to ilgtermiņa nefinanšu aktīvu vērtības būtisku samazinājumu, kurus uzskaita saskaņā ar izmaksu metodi.*

Pamatlīdzekļu sastāvā klasificētiem aktīviem pārskata gada beigās izvērtē MK noteikumu Nr.87 116.punkta minētās vērtības samazinājuma pazīmes un, ja tādas konstatē, tad vērtības samazinājumu nosaka saskaņā ar šo noteikumu 120.-123.punktu.

Ieguldījuma īpašumu sastāvā klasificētam aktīvam pārskata gada beigās izvērtē MK noteikumu Nr.87 117.punkta minētās vērtības samazinājuma pazīmes. Ja konstatē kādu no pazīmēm, tad vērtības samazinājumu nosaka saskaņā ar šo noteikumu 120.-122. un 127.punktu.

Inventāra uzskaite daudzuma vienībās

|  |
| --- |
| Jautājums:  Vai inventāram var noteikt minimālo vērtību, līdz kurai izsniedzot lietošanā inventāru to noraksta gan summāri, gan daudzuma vienībās. |

Atbilde:

Krājumu, tai skaitā inventāra, vērtību atzīst izdevumos, tos nododot lietošanā:

[*224*](https://likumi.lv/ta/id/297134#p224)*. Krājumu vērtību atzīst izdevumos pārskata periodā, kurā tos:*

*224.1. nodod lietošanā;*

*224.2. pārdod, apmaina, nodod finanšu nomā vai izplata bez maksas vai par minimālu samaksu un kurā atzīst atbilstošos ieņēmumus. Ja atbilstošo ieņēmumu nav, izdevumus atzīst periodā, kad nodotas preces vai sniegts pakalpojums, kuram izmanto krājumus;*

*224.3. faktiski izlieto (piemēram, kurināmo, degvielu un smērvielas);*

*224.4. likvidē, konstatē krājumu iztrūkumu vai prettiesisku atsavināšanu.*

*D 7000 Pamatdarbības izdevumi*

*K 2160 Inventārs*

Lai inventarizācijas veikšanas laikā lietošanā nodoto inventāru, kurš uzskaitīts kontu grupā 2160 “Inventārs”, varētu identificēt, šī inventāra uzskaiti nodrošina daudzuma vienībās līdz izslēgšanai no uzskaites.

[*228*](https://likumi.lv/ta/id/297134#p228)*. Inventāra uzskaiti nodrošina daudzuma vienībās arī pēc atzīšanas izdevumos līdz tā izslēgšanai no uzskaites.*

Budžeta iestādes grāmatvedības uzskaites kārtībā nosaka krājumu klasificēšanas kritērijus atbilstoši Ministru kabineta noteikumiem Nr. 87 “Grāmatvedības uzskaites kārtība budžeta iestādēs”. Ministru kabineta noteikumos nav paredzēta minimālā vērtība inventāram, kura uzskaiti daudzuma vienībās var neveikt.

*2160 Inventārs*

*Kontu grupā uzskaita ilgstoši lietojamo, ātri nolietojamo un pārējo tamlīdzīgo inventāru, kā arī militāro inventāru*

Nākamo periodu ieņēmumi

|  |
| --- |
| Jautājums:  Vai konta 5914 (Nākamo periodu ieņēmumi par saņemtajiem ziedojumiem un dāvinājumiem) uzskaitītos darījumus var pārskatīt jau 2019.gada laikā, nevis 31.12.2019. |

Atbilde:

* Sākot ar 2019.gada 1.janvāri nākamo periodu ieņēmumu par saņemtajiem ziedojumiem (dāvinājumiem) un ārvalstu finanšu palīdzību kontos uzskaitītos darījumus izvērtē un atzīst ieņēmumus tajā pārskata periodā, kurā ar aktīva saņemšanu saistītajos līgumos ietvertie nosacījumi ir izpildīti:

[*274*](https://likumi.lv/ta/id/297134#p274)*. Budžeta iestāde izvērtē, vai tiesību aktos, saskaņā ar kuriem darījumā bez atlīdzības ir saņemti resursi, ir iekļauti nosacījumi attiecībā uz to, kā saņēmējam jālieto saņemtie resursi, un kas izpildāmi juridisku un administratīvu procesu ietvaros. Tiesību aktā ietvertais noteikums atbilst nosacījumam, ja vienlaikus:*

*274.1. tas ietver preču vai pakalpojumu aprakstu un daudzumu, termiņu attiecīgās darbības veikšanai un resursu devēja uzraudzības pasākumus pār saņēmējam noteiktā pienākuma izpildi;*

*274.2. saņēmējam resursi jālieto noteiktā veidā;*

*274.3. šo noteikumu 274.2. apakšpunktā minētā nosacījuma pārkāpšanas gadījumā saņēmējam resursi jānodod atpakaļ resursu devējam. Izvērtējot šo kritēriju, ņem vērā budžeta iestādes iepriekšējo pieredzi līdzīgos darījumos vai ar to pašu darījumu partneri. Ja šādas pieredzes budžeta iestādei nav, uzskata, ka šis noteikums ir nosacījums.*

*275. Saņemot aktīvu darījumā bez atlīdzības, atzīst saistības, ja ar saņemšanu saistītajos tiesību aktos ir ietverts šo noteikumu 274. punktā minētais nosacījums un:*

*275.1. pastāv iespēja, ka nosacījuma izpildei būs nepieciešams resursu izlietojums;*

*275.2. nosacījuma izpildei nepieciešamo resursu summu var ticami aplēst.*

|  |  |
| --- | --- |
| *D 5914* | *Nākamo periodu ieņēmumi par saņemtajiem ziedojumiem un dāvinājumiem* |
| *D 5917* | *Īstermiņa saistības par saņemto ārvalstu finanšu palīdzību* |
| *K 6000* | *Pamatdarbības ieņēmumi* |

*Piemēram, ja saskaņā ar līgumu par līdzekļu piešķiršanu nosacījums ir izpildīts, veicot maksājumu, tad atbilstoši tam atzīst ieņēmumus.*

[*335*](https://likumi.lv/ta/id/297134#p335)*. Ieņēmumus atzīst un saistības samazina dienā, kad izpildīti šo noteikumu 275. punktā minētie nosacījumi saistībā ar darījumā bez atlīdzības saņemto aktīvu.*

* 2019.gadā atzīstot ieņēmumus atbilstoši nosacījumiem, kuri izpildīti iepriekšējos pārskata gados, atzīst **pārējos** ieņēmumus:

|  |  |
| --- | --- |
| *D 5914* | *Nākamo periodu ieņēmumi par saņemtajiem ziedojumiem un dāvinājumiem* |
| *D 5917* | *Īstermiņa saistības par saņemto ārvalstu finanšu palīdzību* |
| *K 8752\** | *Grāmatvedības uzskaites pamatprincipu maiņa* |

\* piemēro darījuma ekonomiskai būtībai atbilstošo ieņēmumu klasifikācijas kodu, *piemēram, “23.4.1.0. Juridisku personu ziedojumi un dāvinājumi naudā”*, un uzrāda atbilstošajā Pārskata par darbības finansiālajiem rezultātiem postenī, *piemēram, “A16 Ziedojumi un dāvinājumi”*.

Saistības pret budžetu

|  |
| --- |
| Jautājums:  Uzskaitot prasības par iepriekšējo periodu, kuras jāieskaita valsts budžetā, izrakstot rēķinu (piemērām par mācību maksu) grāmatoja:  D 23XX  K 5815  Vairākām prasībām ir izveidots vērtības samazinājums. Atmaksas termiņš valsts budžetā nav zināms.  Kā uzskaitīt šo darījumu? |

Atbilde:

Saistības pret valsts budžetu par maksājumiem, kurus atbilstoši normatīvajiem aktiem ieskaita valsts budžeta ieņēmumos (piemēram, prasību atmaksa, kas atzīta ieņēmumos iepriekšējos pārskata periodos) var atzīt tikai tad, kad rodas pašreizējs pienākums.

* Ja izvērtējot darījuma būtību secina, ka pienākums veikt maksājumu valsts budžetā rodas tikai tad, kad naudas līdzekļi ir saņemti no parādnieka, tad saistības pret valsts budžetu un pārējos ieņēmumus atzīst saņemtā maksājuma dienā:

[*28*](https://likumi.lv/ta/id/297134#p28)*. Saistības ir budžeta iestādes pašreizējs pienākums, kurš radies pagātnes notikumu rezultātā un kura izpildei ir nepieciešams resursu izlietojums.*

[*29*](https://likumi.lv/ta/id/297134#p29)*. Pagātnes notikums, kura dēļ izveidojas pašreizējs pienākums, rodas, ja:*

*29.1. pienākuma izpildi paredzēts nodrošināt tiesību aktos noteiktajā kārtībā;*

*29.2. notikums (kas var būt budžeta iestādes darbība) ir devis citām personām pamatotu iemeslu sagaidīt, ka budžeta iestāde izpildīs attiecīgo pienākumu.*

*D 8690 Pārējie iepriekš neklasificētie*

*izdevumi*

*K 5815 Saistības pret budžetu*

* Ja budžeta iestāde ir atzinusi saistības pret valsts budžetu pirms attiecīgais maksājums no parādnieka ir saņemts, tad veic korekcijas:


*8530 Ieņēmumi no saistību dzēšanas*

*Kontā uzskaita ieņēmumus, kas rodas, ja budžeta iestādei nav jāatmaksā kāda no saistībām (piemēram, parādu vai pārmaksu dzēšana) vai iestādes saistību atmaksu veic cita persona*

*D 5815 Saistības pret budžetu*

*K 8530 Ieņēmumi no saistību dzēšanas*

[*Rokasgrāmatā*](https://www.kase.gov.lv/metodika/rokasgramatas-un-vadlinijas/gramatvedibas-uzskaites-rokasgramatas) *par Ministru kabineta noteikumu prasību piemērošanu par grāmatvedības uzskaiti un gada pārskata sagatavošanu* ir minēts līdzvērtīgs piemērs:



Uzkrājumi un uzkrātās saistības

|  |
| --- |
| Jautājums:  Uzkrātās saistības bijušiem darbiniekiem (bijušiem pagasta vadītājiem) |

Atbilde:

Budžeta iestāde izvērtē tiesību aktus, lai noteiktu, vai pārskata datumā **pastāv pašreizējs pienākums** veikt maksājumus paredzamā laika periodā. Ja šāds pienākums pastāv un laika periods, kad veicamas izmaksas, ir nosakāms, tad budžeta iestāde, atzīst uzkrājumus vai, ņemot vērā MK noteikumu Nr.87 268.punktu, uzkrātās saistības, ja summas un izmaksas termiņa nenoteiktības pakāpe ir zema.

[*28*](https://likumi.lv/ta/id/297134#p28)*. Saistības ir budžeta iestādes pašreizējs pienākums, kurš radies pagātnes notikumu rezultātā un kura izpildei ir nepieciešams resursu izlietojums.*

[*237*](https://likumi.lv/ta/id/297134#p237)*. Uzkrājumi ir paredzēti, lai segtu saistības, kuras attiecas uz pārskata gada vai iepriekšējo gadu darījumiem un pārskata sagatavošanas laikā ir paredzamas vai zināmas, bet kuru vērtība vai konkrētu saistību rašanās vai segšanas datums nav precīzi zināms.*

[*268*](https://likumi.lv/ta/id/297134#p268)*. Uzkrātās saistības atzīst, ja saistību lielums un apmaksas termiņi ir samērā precīzi aprēķināmi un nenoteiktības pakāpe ir daudz mazāka nekā uzkrājumiem. Uzkrāto saistību summu nosaka saskaņā ar tiesību aktiem, noslēgtajiem līgumiem, tāmēm, saņemtajiem attaisnojuma dokumentiem vai pēc iepriekšējās pieredzes par izdevumu apmēru.*

|  |
| --- |
| Jautājums:  Budžeta iestāde nodrošina dažādos normatīvajos aktos noteiktu sociālo garantiju izmaksas darbiniekiem. Vai ir nepieciešams veidot uzkrājumus, kāds ir tā veidošanas periods un diskontēšanas piemērošana šīm izmaksām. |

Atbilde:

Lai noteiktu, vai minētajiem atlīdzības veidiem veido uzkrājumus vai atzīst saistības, nepieciešams izvērtēt konkrētās atlīdzības atbilstību MK noteikumos Nr.87 noteiktām prasībām:

*241. Uzkrājumus atzīst tikai tad, ja ir spēkā visi šie nosacījumi:*

*241.1. ir pašreizējs pienākums (juridisks vai prakses radīts), kuru izraisījis pagātnes notikums;*

*241.2. ir ticams, ka šā pienākuma izpildei būs nepieciešams resursu izlietojums;*

*241.3. pienākuma izpildei nepieciešamās summas var ticami novērtēt.*

* izvērtē, vai:
  + budžeta iestādei ir pašreizējs pienākums,
  + pienākuma izpildei būs nepieciešami resursu izlietojums
  + var ticami novērtēt pienākuma izpildei nepieciešamo summu;
* uzkrājumus atzīst, ja ir noticis notikums, kura rezultātā budžeta iestādei ir radies pienākums, bet resursu izlietojuma apjoms vai izmaksas laiks **nav precīzi** zināms (piemēram, uzkrājumus veido izdienas pensiju un veselības aprūpes pakalpojumu izmaksām personām, kurām saskaņā ar normatīviem aktiem ir tiesības uz šādu atlīdzības saņemšanu):
  + uzkrājumu vērtību aprēķina katrai personai, ņemot vērā ar izmaksu saistītos riskus un nenoteiktības. *Piemēram*, mūža ilgumu, personāla mainības rādītājus.

*247. Uzkrājumus atzīst vērtībā, kas atbilst izdevumu iespējami precīzākajai pašreizējās vērtības aplēsei bilances datumā. Iespējami precīzāko aplēsi nosaka, piemērojot vispāratzītas vērtēšanas metodes un ņemot vērā riskus un nenoteiktības, kas ietekmēs uzkrājumu segšanai nepieciešamo resursu vērtību, un veic šādas darbības:*

*247.1. nosaka summu, kādu budžeta iestāde pamatoti maksātu, lai izpildītu pašreizēju pienākumu bilances datumā vai arī nodotu tā izpildi trešajai personai bilances datumā;*

*247.2. veic uzkrājumu vērtības aplēsi, izmantojot pieejamo informāciju, pierādījumus, tai skaitā notikumus pēc bilances datuma, un pieredzi. Ja nav iespējams veikt ticamu uzkrājumu aplēsi, uzkrājumus neatzīst, bet zembilancē norāda informāciju par iespējamām saistībām;*

*247.3. uzkrājumu pašreizējās vērtības aprēķināšanai lieto Valsts kases interneta vietnē publicēto atbilstošo diskonta likmi, ja maksājums paredzēts vēlāk nekā gadu pēc bilances datuma. Šo noteikumu 1.2. apakšpunktā minētās uzskaites nodrošināšanai diskonta likmi nosaka Valsts kases iekšējos normatīvajos aktos noteiktajā kārtībā.*

* + uzkrājumu pašreizējās vērtības aprēķināšanai lieto [Valsts kases interneta vietnē publicēto atbilstošo diskonta likmi](https://www.kase.gov.lv/metodika/diskonta-likmes), ja maksājums paredzēts vēlāk nekā gadu pēc bilances datuma. Piemēru var skatīt Grāmatvedības uzskaites rokasgrāmatas sadaļā “Saistību pret darbiniekiem par darba samaksu uzskaite” 13.5.piemērā.
  + ja kāda no nepieciešamās informācijas nav pieejama, pieņem lēmumu uzkrājumu neveidot un noteikt nepieciešamās informācijas uzkrāšanas un aprēķina veikšanas periodu. *Piemēram*, ja nav pieejams personāla mainības rādītājs, tad pieņem lēmumu veikt personāla mainības rādītāja uzkrāšanu (*piemēram*, amata grupas, darba ilgums, u.c.);
* ne retāk kā reizi gadā **pārskata aplēsi**. Uzkrājumu palielinājumu diskontēšanas rezultātā atzīst procentu izdevumos, bet ja diskonta likme ir negatīva – procentu ieņēmumos.
* saistības atzīst, ja ir noticis notikums, kura rezultātā budžeta iestādei ir radies pienākums un resursu izlietojuma apjoms un laiks **ir precīzi zināms** (piemēram, saistības vienreizēja pabalsta par veselības bojājumu/traumu izmaksai atzīst, kad attiecīgai personai ir tiesības saņemt šādu atlīdzību);

[*28*](https://likumi.lv/ta/id/297134#p28)*. Saistības ir budžeta iestādes pašreizējs pienākums, kurš radies pagātnes notikumu rezultātā un kura izpildei* *ir nepieciešams resursu izlietojums.*

* saistību vērtību nosaka atbilstoši aprēķinātajai atlīdzības summai un atzīst atbilstošos pamatdarbības izdevumus.

Katrs normatīvais akts jāvērtē atsevišķi un katram jāveido atsevišķi aprēķini ar kritēriju izvērtējumu, kas būtu jāapraksta nozares/ pašvaldības grāmatvedības uzskaites kārtībā.

|  |
| --- |
| Piemērs:  Saskaņā ar Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 25.pantu izdienas pabalstu izmaksā ik pēc pieciem profesionālā dienestā nostrādātajiem gadiem. |

Minēto darījumu izvērtē atbilstoši MK noteikumu Nr.87 241.punktam:

Uzkrājumu atzīšanas kritēriju izvērtējums:

|  |  |  |
| --- | --- | --- |
| Jautājums | Pamatojums | Atbilde |
| Vai pastāv pašreizējs juridisks pienākums? | Atlīdzības likuma 25.pants  Spēkā esošs līgums ar darbinieku | Jā |
| Vai pienākuma izpildei būs nepieciešams resursu izlietojums? | Normatīvos aktos noteiktā izmaksājamā summa | Jā |
| Vai saistību summu var ticami novērtēt? | darbinieka atlīdzība | Jā |
| informācija par darbinieku mainību – cik darbinieki nostrādā 5 gadus:  jaunie darbinieki – 1 – 5 gadu stāžs pie darba devēja  darbinieki ar 6 – 10 gadu stāžu  darbinieki ar 11 – 15 gadu stāžu | Jā |

Pabalsta izmaksai par katriem 5 izdienas gadiem veido uzkrājumus, jo pienākums pārskata sagatavošanas laikā ir zināms, bet konkrēta saistību vērtība vai norēķinu datums nav precīzi zināms:

* ņemot vērā nostrādātos gadus pārskata datumā. Pēc 5 nostrādātiem gadiem saņemamo summu attiecinot uz nostrādātiem gadiem pārskata datumā, katru gadu izdevumos atzīstot 1/5 daļu ņemot vērā nākotnes notikumus, kas var ietekmēt pienākuma izpildi, jo iestādei ir pienākums izmaksāt pabalstu par noteiktu periodu un izdevumus jāatzīst tad, ja tie ir paredzami un attiecināmi uz pārskata periodu – katrs nostrādātais gads palielina budžeta iestādes pienākuma summu,
* ņemot vērā summas nenoteiktību (personāla mainības rādītājus, izmaiņas atalgojumā),
* šīs saistības uzskaita uzkrājumu sastāvā un diskontē atbilstoši Valsts kases interneta vietnē publicētai atbilstošai diskonta likmei.

Piemēram:

*Nosacījums no normatīvā akta: Karavīrs ik pēc pieciem profesionālā dienesta gadiem saņem vienreizēju pabalstu pēdējo triju mēnešu mēnešalgas un piemaksu apmērā, kāds viņam noteikts pamatdienesta vietā Latvijā, ja profesionālā dienesta līgums ir pagarināts un, sasniedzot piecu gadu izdienu, atlikušais profesionālā dienesta līguma termiņš nav īsāks par vienu gadu.*

Izvērtējums: Karavīrs dienestu uzsācis 2017.gadā, izdienas pabalsts ik pēc pieciem nostrādātajiem gadiem būtu jāsaņem 2022. gada beigās. Kareivis (matrozis) saņem summu mēnesī 910.73 *euro,* veidojas no minimālās mēnešalgas, papildu kompensācijas dzīvojamās telpas īres izdevumiem un karavīra dienas pamata uzturdevai.

Aplēstās izmaksas 910.73\*3 = **1092.88 *euro*** *(triju mēnešu mēnešalgu un piemaksu kopsummu dala ar 5 gadiem un reizina ar 2 gadiem, lai aprēķinātu no 2017.gada līdz 2019.gadam attiecināmo izdevumu summu par nostrādātajiem gadiem).*

Budžeta iestāde, izmantojot Valsts kases tīmekļvietnē publicēto diskonta likmi attiecīgajam laika periodam, nosaka uzkrājumu pašreizējo vērtību. Pabalsta izmaksa paredzēta 2023.gadā, uzkrājumu vērtību aprēķina līdz iepriekšējā pārskata gada beigām – **31.12.2022.**

Piemērā izmantota diskonta likme 2019.gada 4. ceturksnim -**0.57%**. Sagatavojot 2019. gada finanšu pārskatu, budžeta iestāde aprēķina uzkrājumu (paredzamo izmaksu) pašreizējo vērtību, kas atzīstama izdevumos 2019.gadā, sekojoši:

|  |  |
| --- | --- |
| **Iespējamā zaudējumu summa bilances datumā** | 1092.88 |
| **Valūta** | EUR |
| **Periods** | 31.12.2019 - 31.12.2022 |
| **Diskonta likme** | -0.57% |

Dati:

Aprēķins:

| Gads pēc kārtas | Gads | Aplēstā uzkrājumu/iespējamo saistību vērtība bilances datumā | Uzkrājumu/iespējamo saistību pašreizējā vērtība pārskata gada beigās | Procentu izdevumi\* | Grāmatvedības uzskaitē atzīstamās summas |
| --- | --- | --- | --- | --- | --- |
| *1* | *2* | *3* | *4* | *5* | *6* |
| 0 | 31.12.2019. | 1092.88 | 1 111.78 |  | 1 111.78 |
| 1 | 31.12.2020. |  | 1 105.45 | -6.33 | -6.33 |
| 2 | 31.12.2021. |  | 1 099.15 | -6.30 | -6.30 |
| 3 | 31.12.2022. |  | 1 092.88 | -6.27 | -6.27 |
| Kopā |  | 1 092.88 |  | -18.90 | 1 092.88 |

\*Piemērojot negatīvu diskonta likmi, atzīst procentu ieņēmumus.

2020.gadā, 2021.gadā un 2022.gadā veic uzkrājumu summas pārrēķinu, palielinot aplēstās izmaksas atbilstoši nostrādātajiem gadiem un mēnešalgas un piemaksu izmaiņām un piemērojot aktuālo diskonta likmi.

2023.gadā atbilstoši pabalsta izmaksas kritēriju izpildei atzīst uzkrājuma samazinājumu un saistību palielinājumu.

*Informācijai:*

*Jautājumus par uzskaiti un pārskatu sagatavošanu var sūtīt uz: parskati@kase.gov.lv.*

1. Būtiskuma līmeni piemēro katrai kļūdai (piemēram, aktīvam noteikta nepareiza sākotnējā vērtība) un pēc ekonomiskās būtības vienādām kļūdām (piemēram, kontu grupai norādīta nepareiza nolietojuma likme), kuras atklātas un iegrāmatotas norādītajā periodā. [↑](#footnote-ref-1)